Sevice1
సేవలరంగం రికవరీ
బెంగళూరు,: భారత్‌ సేవలరంగం మార్చినెలలో కొంతమేర రికవరీ అయింది. గత ఏడాది నవంబరులో ప్రకటించినపెద్దనోట్ల రద్దు విఘాతం నుంచి కోలుకుంది. బిజినెస్‌ కార్యకలాపాలు మెరుగుపడ్డాయి. రెండోనెలలో కూడా కొంత మేర రికవరీ కావడంతో ప్రైవేటు బిజినెస్‌ సర్వే అంచనాలు వెల్లడిస్తున్నాయి. నిక్కీ ఐహెచ్‌ఎస్‌ మార్కిట్‌ సేవల పిఎంఐ సూచి మార్చినెలలో సేవలరంగం 51.5పాయింట్లుగా నిలిచింది. గత ఏడాది అక్టోబరు నుంచి చూస్తే ఇదే గరిష్టస్థాయిగా ఉంది. ఫిబ్రవరినెలలో 50.3పాయింట్లు మాత్రమే ఉంది. 50 పాయింట్లు అధిగమిస్తే వృద్ధి ఉన్నట్లు 50 పాయింట్లుకు దిగజారితే తిరోగమించినట్లు సేవలరంగం సూచీలు అంచనాలువేస్తాయి. దేశీయ, విదేశీ డిమాండ్ల ఆధారంగా కొత్త బిజినెస్‌ ఉపసూచీ అక్టోబరు నాటి సూచీతో పోలిస్టే గరిష్టస్థాయికి చేరింది. ప్రధానినరేంద్రమోడీ ప్రకటించిన నోట్లరద్దుకు ముందునెల నుంచి చూస్తే మార్చినెలలో కొత్త బిజినెస్‌ ఉప సూచి కొంతరికవరీ అయింది. ప్రైవేటురరంగ ఆర్థిక వ్యవస్థ కొంతమేర పైకి ఎగబాకింది. ఉత్పత్తిపరంగా డిమాండ్‌ లభించడమే ఇందుకు కీలకమని ఐహెచ్‌ఎస్‌ మార్కిట్‌ ఆర్ధికవేత్త పాల్లి యాన్నా డీలీమా వెల్లడించారు.
పెద్దనోట్లరద్దు నుంచి శరవేగంగా కోలుకోవడంవల్లనే సేవల రంగం వృద్ధినిసాధించింది. అలాగే ఉపాధి కల్ప న, ద్రవ్యోల్బణ ఒత్తిళ్లు తగ్గడం కూడా ఇందుకు కొంత తోడయ్యాయి. ముడివనరులధరలు వరు సగా ఏడోనెలలో కూడా పెరిగాయి. ఫిబ్రవరికంటే పెరిగాయి. అయితే కంపెనీలు మాత్రం ఈ ధరల పెంపును కస్టమర్లపైకి రుద్దలేదు. మార్చినెలలో ఉపాధి కల్పన శరవేగంగా జరిగిందని అంచనావేసింది. రెండేళ్ల తర్వాత వివిధ సంస్థలు తమ సిబ్బంది సంఖ్యను ఫిబ్రవరిలోపెంచుకున్నాయి. ఉపాధికల్పన ఉపసూచి 49.9 పాయింట్లనుంచి 51.2పాయింట్లకు పెరిగింది. ఈ విధానాన్ని చూస్తే సంస్థలు, పరిశ్ర మలు అదనపు ఉద్యోగులను నియమించుకనేందుకు ఆసక్తితో ఉన్నట్లు అర్ధంఅవుతోంది.
12నెలల కాలం లో వృద్ధిని సాధించే అవకాశం ఉందని సంస్థలు అంచనావేస్తున్నాయి. సేవలఅందించే సంస్థలు ఈ ఏడాదిలో మరింతవృద్ధి ఉంటుందని అంచనావేస్తున్నాయి. భారత్‌ ఆర్థికవృద్ధి అక్టోబరు డిసెంబరుత్రైమా సికంలో 7శాతంగా ఉంది. రాయిటర్స్‌ వార్తాసంస్థ అంచనాలప్రకారం చూస్తే అంతకుముందున్న 7.4 శాతం నుంచి ఈ సారి 6.4శాతంగా ఉంటుందన్న అంచనాలున్నాయి. ఆర్‌బిఐ తన విధాన రెపో రేట్లను కూడాస్థిరంగానే కొనసాగించింది. 6.25శాతం వద్దనే కొనసాగించింది. ఆర్‌బిఐ తన ద్రవ్యోల్బ ణ లక్ష్యం నాలుగుశాతం వద్దకు వచ్చే అవకాశంలేనందున రెపోరేట్లపై తటస్థ వైఖరినే అనుసరించింది.